Uimaranta Vanhassa satamassa.
**Kittholma** (ruots. *Kittholmen*) on kaupunginosa Pietarsaaressa. Vanha satama on Pohjanmaan parhaiten säilyneitä ja sen käytöllä on pitkä historiallinen jatkuvuus. Satamassa on makasiineja 1700-luvulta sekä muutama venesuoja myöhemmiltä ajoilta. Alueen pohjoispuolella on purjehduspaviljonki, jonka vanhin osa on vuodelta 1900 ja vuonna 1904 perustettu Suomen vanhin toiminnassa oleva pienveneveistämö. Satama-alueella sijaitsee 1812 perustettu köydenpunontakuja, tykkitie ja puolustusvalleja Krimin sodan ajalta. Kesähuvila-asutus satama-alueella on osin 1800-luvun lopulta. Sataman alueella oli yli 100 rakennusta 1800-luvun lopussa, jonka jälkeen lukumäärä on vähentynyt noin kolmeenkymmeneen.

Vanhan sataman alueella on ollut sekä pienempää että suurempaa yritystoimintaa, esimerkiksi pajoja, mekaanisia verstaita, ruoan myyntiä sekä olutpanimoita. Kun satamalahti vielä palveli kaupungin satamana 1800-luvun puoleenväliin saakka, Vanha satama oli kaupungin tärkein teollisuusalue.

Maantiede ja luonto
-------------------

Kittholman kaupunginosa sijaitsee Pohjoisnummen pohjoispuolella ja Luutavuoren länsipuolella, noin kilometrin päässä Pietarsaaren keskustasta. Kittholman huvilat on suojattu asemakaavassa. Maauimala FantaSean itäpuolella oleva alue on yleiskaavassa merkitty asunnoille tarkoitetuksi alueeksi. Kittholman metsäalue on Suomen vanhimpia luonnonsuojelualueita. Metsän kaataminen kiellettiin vuonna 1729. Kittholman metsä on noin 20 hehtaarin suuruinen. Alueella on kuivia mäntymaita, kosteita kuusikkoja ja sekametsää. Alueella on liito-oravia. Metsän eteläpuolella on Lockanbergiksi kutsuttu avokallio. *Locka* (suom. 'kutsua') viittaa alueen laidunkäyttöön, kalliolla on kutsuttu kokoon karjaa.

Nimen alkuperä
--------------

Nimi Kittholmen löytyy kirjoitettuna kartoista 1600-luvun lopulta muodossa "Kythollmen", joka tulee sanasta "kytland". Verbi "kytta" tarkoittaa ruotsinkielisen murresanakirjan mukaan 'polttaa kaskea' eli sytyttää risu- ja turvekasoja, jolloin jäljelle jääneen tuhkan avulla lannoitetaan maaperää. Sanaa Kytland voi verrata suomen kielen sanaan "kytö", ruotsiksi sved(en). Nimitys Vanha satama juontaa juurensa 1800-luvun lopulle, kun kaupunki oli saanut uuden sataman ulommas Alholmaan.

Historia
--------

Köydenpunontaradan paikka metsässä.
Kittholman satamatoiminta alkoi 1600-luvulla. Satama toimi vuosisatoja merenkulun, tervakaupan ja teollisuuden keskuksena. Hollantilaiset Jacob ja Abraham Momma perustivat vuonna 1666 sataman läheisyyteen laivaveistämön. Pietarsaaren ensimmäinen tehdas, pikiruukki aloitti toimintansa vuonna 1753 satamalahden eteläpuolella. Tuotanto oli suurimmillaan 1700-luvulla, jolloin pikeä tuotettiin vuosittain noin 1 500 tynnyrillistä. Pikiruukki lopetti toimintansa 1880-luvulla. Sataman alueella oli yli sata rakennusta 1800-luvun lopussa, jonka jälkeen lukumäärä on vähentynyt noin kolmeenkymmeneen. 1800-luvun vaihteessa Kittholmaan raivattiin suora ja leveä kaistale metsän halki köydenpunontarataa varten.

Isojen puolustusjärjestelyiden sijaan satamassa turvauduttiin passiiviseen puolustukseen, joka tarkoitti sitä, että kaikki reimarit, majakat ja muut merimerkit poistettiin näkyvistä. Kun Krimin sodan aikana vuonna 1854 Englannin laivasto kävi Perämerellä, Kittholman länsirannalle rakennettiin pieni miehistösuoja. Miehistösuojaan tuotiin kanuunoita Oravaisista ja kuljetusta varten tehtiin metsään tie, jota nykyäänkin kutsutaan Kanuunatieksi.

Kittholman ensimmäiset kesähuvilat rakennettiin 1800-luvun lopulla.

Satama- ja venetoiminnan vähentyessä 1900-luvulla tilalle on tullut muunlaista teollisuutta. Tullilaiturin pohjoispuolella, vapaapalokunnan juhlapaikkaa vastapäätä Munkers valmisti Landola-kitaroita vuosina 1945–1961.

Vuonna 1953 anottiin veikkausvaroja uimalaitoksen perustamiseksi Kittholman rantaan. Hanke eteni kaupungin rakennustoimiston ja urheilulautakunnan annettua lausuntonsa. Terveydenhoitolautakunta antoi myönteisen lausunnon paikan vedenlaadusta, ja rakentaminen alkoi työllisyystyönä. Uimalaitos oli toiminnassa yli kymmenen vuotta.

Kaupunginvaltuustoon jätettiin aloite vuonna 1981, jossa toivottiin enemmän panostusta Vanhan sataman alueeseen, ja esitettiin että Pietarsaari elvytettäisiin takaisin merenkulkukaupungiksi. Vuonna 1984 valitun työryhmän seurauksena perustettiin muun muassa Vanha Satama oy, Jacobstads Wapen, FantaSea ja Vega-säätiö. Vuonna 1984 ja 1986 tehtyjen ruoppausten jälkeen Kittholmaan tehtiin pienvenesatama.

Vanhan sataman brändäys-hanke alkoi huhtikuulla 2017 ja kesti tammikuulle 2019 asti. Hankkeen aikana luotiin uusi katto-organisaatio Pietarsaaren Vanha satama ry sekä yhteiset kotisivut yhdistykselle, Vega-säätiölle ja Jakobstads Wapenille. Hankkeen puitteissa toteutettiin infokylttejä alueen historiasta, alueen kartta sekä video laivan ja veneen rakentamisesta seudulla ennen ja nyt.

Palveluja ja toimintaa
----------------------

Kittholman juhla-alue.
Kittholman metsässä on kuntorata, joka osittain noudattaa Kanuunatien reittiä. Valaistu kuntopolku on 1,5 km:n pituinen. Metsän eteläpuolella sijaitsee pieni kukkula, jota kutsutaan Lockanbergiksi. Kukkula on talviaikaan suosittu pulkkamäki. Kittholman lahdessa sijaitsee uimaranta, jossa on myös hyppytorni, jonka kunnostustyöt aloitettiin kesällä 2019. Uimarannan uimavesiluokitus on erinomainen. Arvosana perustuu vuosien 2015–2018 tutkimustuloksiin.

Kittholman koirapuisto on aidattu alue, jossa koirat saavat juosta vapaina. Puistossa on kaksi osaa, joista yksi osa on tarkoitettu isommille ja toinen pienemmille koirille. Kittholmassa sijaitsee kunnallinen matonpesupaikka, jossa voi pestä ja mankeloida kaikenkokoisia mattoja. Vuonna 1890 vapaapalokunta rakensi Kittholmaan juhla-alueen, jossa on sittemmin järjestetty monenlaisia tapahtumia kesäisin. Alueelta on ajorata radio-ohjattaville autoille.

Kittholmaan perustettiin maauimala FantaSea 1980-luvun lopulla. FantaSea on rakennustöiden vuoksi suljettuna kesän 2019. Alueelle rakennetaan uusi huoltorakennus ja noin 45 asuntovaunu-/autopaikkaa. FantaSean maauimala, sekä vesiliukumäki purettiin vuonna 2021. Vuonna 2023 FantaSea nimettiin uudelleen Old Harbor Camping & Parkiksi.

Elokuussa 2021 aloitettiin aktiviteettipuiston rakennustyöt uimarannan yhteyteen. Puisto valmistui vuonna 2022.

Lähteet
-------

* Pekka Toivanen, Fjalar Finnäs, Kai Hoffman: *Pietarsaaren historia osa IV*. Pietarsaaren kaupunki, 2002
* Jan-Ole Bäck, Guy Björklund, Ilmari Heinonen, Gerd Sunngren, Märta-Lisa Westman: *Vihreä perintö - Pietarsaaren historialliset puistot*. Pietarsaaren kaupunki, 2004

### Viitteet

1. 1 2 3 4  Pietarsaaren vanha satama *rky.fi*.  22.12.2009. Viitattu 25.7.2019.
2. 1 2 3 4 5 6  Historiikki *gamla-hamn.fi*. Viitattu 25.7.2019.
3. ↑  *Pietarsaaren kaupungin karttapalvelu*. (Aluejaot > Kaupunginosat) jakobstad.fi.  Kartan verkkoversio (viitattu 14.8.2019)
4. ↑  Vanha Satama, Sotakorvausalus Vega ja Jakobstads Wapen *visitjakobstadsregionen.fi*.  Arkistoitu 14.8.2019. Viitattu 14.8.2019.
5. 1 2 3 4 5  Vega ym (PDF) *gamla-hamn.fi*. Viitattu 28.7.2019.
6. ↑  Vanhan sataman alue *gamla-hamn.fi*. Viitattu 17.2.2022.
7. ↑  Pekka Toivanen, Fjalar Finnäs, Kai Hoffman 2002, sivut 59
8. ↑  Bäck, Björklund, Heinonen, Sunngren, Westman 2004, s. 28
9. 1 2  Kanuunatie *geniusloci.chydenius.fi*. Viitattu 26.7.2019.
10. ↑  Pekka Toivanen, Fjalar Finnäs, Kai Hoffman: *Pietarsaaren historia osa IV*, s. 144. Pietarsaaren kaupunki, 2002. ISBN 951-95104-9-4.
11. ↑  Pirkko Högkulla: Brändiksi nimeltä Vanha satama.  *Pietarsaaren sanomat*, 13.2.2019, 34. vsk, nro 6, s. 12.
12. 1 2 3 4 5 6  Aktiviteetit *vanha-satama.fi*. Viitattu 6.8.2019.
13. ↑  Päivi Seeskorpi: Kittholman hyppytornin kunnostystyöt ovat alkaneet Pietarsaaressa  19.6.2019. YLE. Viitattu 6.8.2019.
14. ↑  Uimavesiluokitus *sochv.jakobstad.fi*.  Arkistoitu 26.7.2019. Viitattu 26.7.2019.
15. ↑  Pirkko Högkulla: FantaSea ei innosta yrittämään: Yksikään yrittäjä ei tässä vaiheessa halua vetää sen enempää maauimalaa kuin suunnitteilla olevaa leirintäaluettakaan *pietarsaarensanomat.fi*.  15.2.2019. Viitattu 6.8.2019.
16. ↑  FantaSea kunnostetaan - avautuu uudelleen kesäkaudeksi 2020 *jakobstad.fi*.  16.04.2019.  Arkistoitu 6.8.2019. Viitattu 6.8.2019.
17. ↑  Pietarsaaren Fanta Sean alue avautuu kesäksi leirinnälle ja uimareiden käyttöön *Yle Uutiset*.  14.5.2021. Viitattu 15.6.2023.
18. ↑  Myös pallolle kyytiä Old Harborissa *Pietarsaaren Sanomat*.  13.6.2023. Viitattu 15.6.2023.
19. ↑  Pentti Höri: Vanhan sataman leikkipuiston maatyöt alkoivat.  *Pietarsaaren sanomat*, 11.8.2021, nro 32, s. 6.
20. ↑  Myös pallolle kyytiä Old Harborissa *Pietarsaaren Sanomat*.  13.6.2023. Viitattu 15.6.2023.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kittholma**.
* vanha-satama.fi sivusto

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Pietarsaari |
| --- |
|  |
| 
* Pohjanmaa
* Pietarsaaren seutukunta

 |
|  |
| Historia | 
* Pietarsaaren tykistökoulu
* Jacobstads Wapen
* Malmin suku
* Nostaja
* Pietarsaaren raastuvanoikeus
* Pietarsaaren teloitukset

 | Pietarsaaren vaakuna |
|  |
| Kylät ja kaupunginosat | 
* Alholma
* Fiskars
* Grannabba
* Itälä
* Itänummi
* Kaarilahti
* Karhusaari
* Kaskiniemi
* Keskusta
* Kilisaari
* Kirkkoranta
* Kisor
* Kittholma
* Kivilös
* Kuusisaari
* Lammassaari
* Lapinneva
* Lontoo
* Luutavuori
* Lysarholma
* Länsinummi
* Läntelä
* Majaniemi
* Oinaansaari
* Otsolahti
* Permo
* Peders
* Pohjoisnummi
* Pirilö
* Ristikari
* Ruusasholma
* Siikaluoto
* Skutnäs
* Tapaninniemi
* Uusipelto
* Uusitie
* Vallan
* Varvet-Hällan
* Vestersundinkylä

 |
|  |
| Luonto | 
* Pietarsaaren maantiede
* 7 sillan saaristo
* Fåbodan hiekkarannat
* Koulupuisto
* Kråkholman järvi
* Luodon saaristo
* Luodonjärvi
* Mässkär
* Sandsundsfjärden
* Tukkisaari

 |
|  |
| Talous | 
* Haldin & Rose
* Karl Arvid Haldin
* Jakob Lines

 |
|  |
| Kulttuuri | 
* Adolf Lindskogin kaksikerroksinen talo
* Aspegrenin puutarha
* Jaakon päivät
* Jacobstads Wapen
* Koulupuisto
* Lucia-juhla
* Malmin talo
* NANOQ – Arktinen museo
* Pietarsaaren kaupunginmuseo
* Pietarsaaren kirkko
* Pietarsaaren kotiseutumuseo
* Pietarsaaren palokunnantalo
* Pietarsaaren raatihuone
* Pietarsaaren ruotsinkielinen lukio
* Pietasaaren maalaiskunnan pappila
* Rettig-Strengbergin tupakkamuseo
* Runebergin tupa
* Runeberg-juhla
* Ruusulehdon pappila
* Sikurimuseo
* Spotlight
* Strengbergin tupakkatehdas
* Westmaninmuorin tupa

 |
|  |
| Seurakunnat | 
* Pietarsaarenseudun seurakuntayhtymä
	+ Pietarsaaren ruotsalainen seurakunta
	+ Pietarsaaren suomalainen seurakunta
	+ Pietarsaaren rauhanyhdistys
	+ Skutnäsin rukoushuone
* Pietarsaaren adventtiseurakunta
* Pietarsaaren baptistiseurakunta
* Pietarsaaren metodistiseurakunta
* Pietarsaaren Ebeneser-seurakunta
* Pietarsaaren Elim-seurakunta
* Pietarsaaren vapaaseurakunta
* Pietarsaaren Saalem-seurakunta
* Jakobstads Kristna Center - GLOBE
* Profeetta Elian ja pyhä Annan tsasouna

 |
|  |
| Urheilu ja liikunta | 

|  |  |
| --- | --- |
| Urheiluseurat | 
* Centers
* IF Brahe
* IF Drott
* Highsticks HT
* Jakobstads BK
* FF Jaro
* Jeppis FBC
* Jeppis Hockey
* Kobolt BK
* Pietarsaaren Hiihtäjät
* Pietarsaaren Into
* FC United

 |
|  |
| Liikuntapaikat | 
* Itälän kenttä
* Jäähalli Kristalli
* Korsgrundetin kenttä
* Mässplan
* Pietarsaaren Golf
* Pietarsaaren keskuskenttä
* Pietarsaaren länsikenttä
* Pursisalmen tekonurmi
* Rettig Sport Center
* Rådmansgärdet
* Sandsundin pallokenttä
* Tellushalli

 |

 |
|  |
| Koulutus | 
* Bonäsin koulu
* Campus Allegro
* Centria-ammattikorkeakoulu
* Etelänummen koulu
* Itälän koulu
* Jakobstads gymnasium
* Kauppaopisto Optima
* Kyrkostrand-Jungmanin koulu
* Lagmanin koulu
* Länsinummen koulu
* Marian kansakoulu
* Novia
* Oxhamnin koulu
* Pietarsaaren koulut
* Pietarsaaren kuuromykkäinkoulu
* Pietarsaaren lukio
* Pietarsaaren seudun musiikkiopisto
* Pietarsaaren työväenopisto
* Pursisalmen koulu
* Ristikarin koulu
* Ruusulehdon koulu
* Vestersundsbyn koulu

 |
|  |
| Liikenne | 
* Alholman ratapiha
* Kanavapuistikko
* Kantatie 68
* Kokkola-Pietarsaaren lentoasema
* Pietarsaaren majakka
* Pietarsaaren rata
* Pietarsaaren rautatieasema
* Pietarsaaren satama
* Seututie 741
* Seututie 749

 |
|  |
| Muuta | 
* Pietarsaaren kaupunginvaltuusto
* Pietarsaaren vaakuna

 |

 |